Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: 2. A Magyar Köztársaság Mûvészeti Alapjának megszüntetésérõl és a Magyar Alkotómûvészeti Alapítvány létesítésérõl szóló 117/1992. (VII. 29.) Korm. rendelet, 2005. június 1-jén hatályba lépett módosításával teljesült az Országgyûlésnek tett azon javaslat, hogy vizsgálja meg olyan jogi szabály kiadásának lehetõségét, melynek alapján a Magyar Alkotómûvészeti Közalapítvány, valamint a Magyar Alkotómûvészek Betegsegélyezõ Pénztára gondoskodik a megrokkant
Paragraph Index: 238

1. Továbbra is fenntartjuk a fegyveres szervek hivatásos állományú tagjainak szolgálati viszonyáról szóló törvény módosítására irányuló azon kezdeményezéseinket, miszerint – figyelemmel az ártatlanság vélelmére – a törvény egyenlõ feltételekkel biztosítsa a hivatásos állomány tagjai részére a fegyelmi, a kártérítési és a szolgálat ellátásával összefüggõ büntetõeljárásokban a jogi védelem költségeit, illetve a jogi védelem hivatalból történõ ellátásának lehetõségét. Szüntesse meg a szolgálati érdek tág értelmezését, tartalmazzon egységes szabályokat a túlóradíj kifizetésére (ellentételezésére), az osztályvezetõk és az annál magasabb vezetõ beosztásúak azonnali hatályú felmentését kösse indokoláshoz, a büntetõeljárás alá vont rendõr szolgálati viszonya felfüggesztésének, a fel nem függesztett, de büntetõeljárás alá vont rendõr kedvezményekbõl való kimaradásának lehetõségét pedig kösse határidõhöz. Ezenkívül szüntesse meg a tûzoltók szolgálati rendjének és a törvény hatálya alá tartozó más hivatásos állományú személyek szolgálati rendjének ma létezõ eltéréseit.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes